
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.






INDHOLD
Side
FORSLAG TIL EUROPA-PARLAMENTETS LOVGIVNINGSMÆSSIGE BESLUTNING	5
BEGRUNDELSE	22
BILAG: ERKLÆRING OM INPUT	24

[bookmark: _Toc221787232]

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om ændring af forordning (EU) 2021/1232 for så vidt angår forlængelse af dens anvendelsesperiode
(COM(2025)0797 – C10‑0370/2025 – 2025/0429(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0797),
–	der henviser til artikel 294, stk. 2, artikel 16, stk. 2, og artikel 114, stk. 1, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10‑0370/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 60,
–	der henviser til betænkning fra Udvalget om Borgernes Rettigheder og Retlige og Indre Anliggender (A10‑0000/2026),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 2</Article>
	

	Kommissionens forslag
	Ændringsforslag

	(2)	Forslaget til Europa-Parlamentets og Rådets forordning om regler til forebyggelse og bekæmpelse af seksuelt misbrug af børn3, som Kommissionen vedtog den 11. maj 2022, har til formål at skabe den langsigtede retlige ramme. De interinstitutionelle forhandlinger om dette forslag er imidlertid endnu ikke nået langt nok til, at man kan være sikker på, at de bliver afsluttet tidsnok til, at den langsigtede retlige ramme, herunder eventuelle ændringer af forordning (EU) 2021/1232, som den måtte omfatte, kan blive vedtaget og træde i kraft inden den 4. april 2026.
	(2)	Forslaget til Europa-Parlamentets og Rådets forordning om regler til forebyggelse og bekæmpelse af seksuelt misbrug af børn, som Kommissionen vedtog den 11. maj 2022 (forslaget fra 2022), har til formål at skabe den langsigtede retlige ramme. De interinstitutionelle forhandlinger om dette forslag er imidlertid endnu ikke nået langt nok til, at man kan være sikker på, at de bliver afsluttet tidsnok til, at den langsigtede retlige ramme, herunder eventuelle ændringer af forordning (EU) 2021/1232, som den måtte omfatte, kan blive vedtaget og træde i kraft inden den 4. april 2026. Europa-Parlamentet vedtog sin holdning og mandatet til at indlede interinstitutionelle forhandlinger den 22. november 2023, hvorimod Rådet var ude af stand til at nå frem til sin holdning før den 26. november 2025. Dette kræver yderligere forlængelse, selv om forordning (EU) 2021/1232 blev udformet som et midlertidigt og unikt instrument, der gav tilstrækkelig tid til vedtagelsen af forslaget fra 2022.

	__________________
	__________________

	3Forslag til Europa-Parlamentets og Rådets forordning om regler til forebyggelse og bekæmpelse af seksuelt misbrug af børn (COM(2022) 209 final).
	3Forslag til Europa-Parlamentets og Rådets forordning om regler til forebyggelse og bekæmpelse af seksuelt misbrug af børn (COM(2022) 209 final).


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 4</Article>
	

	Kommissionens forslag
	Ændringsforslag

	(4)	Forordning (EU) 2021/1232 bør i betragtning af disse omstændigheder ændres for at forlænge dens anvendelsesperiode med en periode, der er begrænset til det, der er strengt nødvendigt for at den langsigtede retlige ramme kan blive vedtaget og træde i kraft.
	(4)	Forordning (EU) 2021/1232 bør i betragtning af disse omstændigheder ændres for at forlænge dens anvendelsesperiode med en periode, der er begrænset til det, der er strengt nødvendigt for at den langsigtede retlige ramme kan blive vedtaget og træde i kraft. Medlovgiverne giver derfor tilsagn om at nå til enighed om den langsigtede retlige ramme så hurtigt som muligt og med henblik på at undgå yderligere forlængelser af forordning (EU) 2021/1232 i fremtiden. I betragtning af at forordning (EU) 2021/1232 skulle finde anvendelse i en begrænset periode, er det desuden nødvendigt at præcisere visse bestemmelser heri og tilpasse dem til resultaterne af Kommissionens gennemførelsesrapporter af 19. december 20231a og af 27. november 20251b ("gennemførelsesrapporterne fra 2023 og 2025").

	
	___________

	
	1a COM(2023)0797

	
	1b COM(2025)0740


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 5 a (ny)</Article>
	

	Kommissionens forslag
	Ændringsforslag

	
	(5 a)	Den blotte omstændighed, at visse udbydere af nummeruafhængige interpersonelle kommunikationstjenester anvender detektionsteknologier på frivillig basis, fritager ikke medlovgiverne fra deres ansvar for at etablere en omfattende retlig ramme, der opfylder kravene i artikel 7 og 8 i Den Europæiske Unions charter om grundlæggende rettigheder ("chartret"), og undergraver ikke forbuddet mod generel overvågning i henhold til EU-retten.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 5 b (ny)</Article>
	

	Kommissionens forslag
	Ændringsforslag

	
	(5 b)	Intet i denne forordning skal fortolkes som forbud mod, omgåelse eller svækkelse af end-to-end-kryptering. Udbydere må navnlig ikke forbydes at tilbyde end-to-end-krypterede tjenester.


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 7 a (ny)</Article>
	

	Kommissionens forslag
	Ændringsforslag

	
	(7 a)	Behandling af billeder og videoer i henhold til forordning 2021/1232 bør altid betragtes som behandling af særlige kategorier af personoplysninger i henhold til artikel 9 i Europa-Parlamentets og Rådets forordning (EU) 2016/6791a, da billeder og videoer er biometriske data, som behandles på en specifik teknisk måde, der giver mulighed for unik identifikation eller autentificering af en fysisk person.

	
	___________

	
	1a Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 7 b (ny)</Article>
	

	Kommissionens forslag
	Ændringsforslag

	
	(7 b)	I lyset af gennemførelsesrapporterne fra 2023 og 2025 bør definitioner, der ikke længere er relevante på grund af ufuldstændige og unøjagtige data, der ikke kan revideres uafhængigt, udgå af forordning (EU) 2021/1232 for at sikre sammenhæng og klarhed. Da anvendelsesområdet for forordning (EU) 2021/1232 ikke bør omfatte opdagelse af ikke tidligere identificeret materiale, der viser seksuelt misbrug af børn online, eller hvervning af børn, er definitionerne heraf overflødige og bør derfor udgå. Gennemførelsesrapporterne fra 2023 og 2025 understreger også, at der ikke foreligger entydige data om proportionaliteten af at opdage ikke tidligere identificeret materiale, der viser seksuelt misbrug af børn online, eller hvervning af børn for at begrunde begrænsningen af visse rettigheder som fastsat i direktiv 2002/58/EF og chartrets artikel 7 og 8.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 7 c (ny)</Article>
	

	Kommissionens forslag
	Ændringsforslag

	
	(7 c)	I betragtning af den udokumenterede effektivitet af forordning (EU) 2021/1232 med hensyn til ikke tidligere identificeret materiale, der viser seksuelt misbrug af børn online, eller hvervning af børn, og af indvirkningen på kommunikationshemmeligheden som fastsat i Europa-Parlamentets og Rådets direktiv 2002/58/EF 1a, bør opdagelse af ikke tidligere identificeret materiale, der viser seksuelt misbrug af børn, og hvervning af børn udelukkes fra anvendelsesområdet for forordning (EU) 2021/1232. For at forhindre hvervning af børn kan - og opfordres - visse udbydere af nummeruafhængige interpersonelle kommunikationstjenester imidlertid til at træffe afbødende foranstaltninger, som ikke griber ind i direktiv 2002/58/EF.

	
	___________

	
	1a Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (Direktiv om databeskyttelse inden for elektronisk kommunikation) (EFT L 201 af 31.7.2002, s. 37, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 7 d (ny)</Article>
	

	Kommissionens forslag
	Ændringsforslag

	
	(7 d)	Da nærværende forordnings eneste formål er at muliggøre begrænset og målrettet, modificeret videreførelse af visse eksisterende aktiviteter, der har til formål at bekæmpe seksuelt misbrug og seksuel udnyttelse af børn online, bør den i nærværende forordning fastsatte undtagelse begrænses til veletableret teknologi, som visse nummeruafhængige interpersonelle kommunikationstjenester regelmæssigt anvender med henblik på at opdage, indberette og fjerne materiale, der viser seksuelt misbrug af børn, som fungerer ved at matche billeder og videoer med en database over unikke, ikke-konverterbare digitale signaturer ("hashes") af identificeret materiale, der viser seksuelt misbrug af børn.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 7 e (ny)</Article>
	

	Kommissionens forslag
	Ændringsforslag

	
	(7 e)	For at sikre en passende grad af gennemsigtighed og ansvarlighed samt for at muliggøre omfattende og sammenlignelig rapportering er det nødvendigt at medtage administrative bøder for visse udbydere af nummeruafhængige interpersonelle kommunikationstjenesters manglende overholdelse af rapporterings- og gennemsigtighedsforpligtelserne og -kravene, navnlig anvendelsen af standardformularen til rapportering som fastsat i Europa-Parlamentets og Rådets forordning (EU) 2024/13071a og efterfølgende Kommissionens gennemførelsesforordning (EU) 2024/29161b.

	
	___________

	
	1a Europa-Parlamentets og Rådets forordning (EU) 2024/1307 af 29. april 2024 om ændring af forordning (EU) 2021/1232 om en midlertidig undtagelse fra visse bestemmelser i direktiv 2002/58/EF for så vidt angår den anvendelse af teknologier til behandling af personoplysninger og andre data, der foretages af udbydere af nummeruafhængige interpersonelle kommunikationstjenester med det formål at bekæmpe seksuelt misbrug af børn online, EUT L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1b Kommissionens gennemførelsesforordning (EU) 2024/2916 af 25. november 2024 om en standardformular til de data, der skal medtages i den rapport om behandling af personoplysninger, som tjenesteydere skal offentliggøre og forelægge den kompetente tilsynsmyndighed og Kommissionen i henhold til Europa-Parlamentets og Rådets forordning (EU) 2021/1232 (EUT L, 2024/2916 af 26.11.2024, ELI: http://data.europa.eu/eli/reg_impl/2024/2916/oj).


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Betragtning 7 f (ny)</Article>
	

	Kommissionens forslag
	Ændringsforslag

	
	(7 f)	For at styrke håndhævelsen af reglerne i forordning (EU) 2021/1232 bør der pålægges administrative bøder for enhver overtrædelse af denne forordning i tillæg til eller i stedet for passende foranstaltninger, som tilsynsmyndigheden har pålagt i henhold til denne forordning.


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel -1 (ny)</Article>
<DocAmend2>Forordning (EU) 2021/1232</DocAmend2>
<Article2>Betragtning 16</Article2>
	

	Kommissionens forslag
	Ændringsforslag


	
	Artikel -1

	
	Betragtning 16 i forordning (EU) 2021/1232 affattes således:

	
	"De typer teknologier, der anvendes med henblik på denne forordning, bør være dem, der griber mindst muligt ind i privatlivets fred i overensstemmelse med det aktuelle tekniske niveau i branchen. Disse teknologier bør ikke anvendes til systematisk at filtrere og scanne tekst i kommunikation, medmindre det udelukkende er for at opdage mønstre, der peger på mulige konkrete grunde til mistanke om seksuelt misbrug af børn online, og de bør ikke kunne udlede indholdet af kommunikationens indhold."


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel -1 a (ny)</Article>
<DocAmend2>Forordning  (EU) 2021/1232</DocAmend2>
<Article2>Betragtning 21</Article2>
	

	Kommissionens forslag
	Ændringsforslag


	
	Artikel - 1 a

	
	Betragtning 21 i forordning (EU) 2021/1232 affattes således:

	
	"For at sikre gennemsigtighed og ansvarlighed i forbindelse med de aktiviteter, der udføres i henhold til undtagelsen i denne forordning, bør udbyderne senest den 3. februar 2022 og derefter senest den 31. januar hvert år offentliggøre og forelægge rapporter for den kompetente tilsynsmyndighed, der er udpeget i henhold til forordning (EU) 2016/679 (" tilsynsmyndigheden "), og for Kommissionen. Sådanne indberetninger bør omfatte behandling, der er omfattet af denne forordnings anvendelsesområde, herunder typen og mængden af behandlede data, de specifikke grunde, der ligger til grund for behandlingen af personoplysninger i henhold til forordning (EU) 2016/679, de grunde, der ligger til grund for overførsler af personoplysninger uden for Unionen i henhold til kapitel V i forordning (EU) 2016/679, hvor det er relevant, antallet af konstaterede tilfælde af seksuelt misbrug af børn online, antallet af tilfælde, hvor en bruger har indgivet en klage til den interne klagemekanisme eller søgt domstolsprøvelse, og resultatet af sådanne klager og retssager, antallet og andelen af fejl (falske positive resultater) for de forskellige anvendte teknologier, de foranstaltninger, der er anvendt for at begrænse fejlprocenten og den opnåede fejlprocent, opbevaringspolitikken og de databeskyttelsesgarantier, der anvendes i henhold til forordning (EU) 2016/679, og navnene på de organisationer, der handler i offentlighedens interesse mod seksuelt misbrug af børn, og som data er blevet delt med i henhold til nærværende forordning."


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel -1 b (ny)</Article>
<DocAmend2>Forordning (EU) 2021/1232</DocAmend2>
<Article2>Artikel 2 – nr. 3</Article2>
	

	Kommissionens forslag
	Ændringsforslag

	
	Artikel -1b

	
	I artikel 2 i forordning (EU) 2021/1232 udgår punkt 3.


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel -1 c (ny)</Article>
<DocAmend2>Forordning (EU) 2021/1232</DocAmend2>
<Article2>Artikel 2 – nr. 4</Article2>
	

	Kommissionens forslag
	Ændringsforslag

	
	Artikel -1c

	
	I artikel 2 i forordning (EU) 2021/1232 udgår punkt 4.


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel -1 d (ny)</Article>
<DocAmend2>Forordning (EU) 2021/1232</DocAmend2>
<Article2>Artikel 3 – stk. 1</Article2>
	

	Kommissionens forslag
	Ændringsforslag

	
	Artikel -1d

	
	I forordning (EU) 2021/1232 affattes artikel 3, stk. 1, således:

	
	"1. Artikel 5, stk. 1, og artikel 6, stk. 1, i direktiv 2002/58/EF finder ikke anvendelse på kommunikationshemmeligheden ved kommunikation, der omfatter udbyderes behandling af personoplysninger i forbindelse med udbud af nummeruafhængige interpersonelle kommunikationstjenester, forudsat at:
a) behandlingen: 
i) er strengt nødvendig for at anvende specifik teknologi med det ene formål at opdage og fjerne kendt online materiale, der viser seksuelt misbrug af børn, og indberette det til retshåndhævende myndigheder og til organisationer, der handler i offentlighedens interesse mod seksuelt misbrug af børn
ii) står i rimeligt forhold til formålet og er begrænset til teknologier, som af udbydere anvendes udelukkende til det formål, der er fastsat i nr. i) 
iii) er begrænset til indholdsdata, der er strengt nødvendige til det formål, der er fastsat i nr. i) 
iv) er begrænset til, hvad der er strengt nødvendigt til det formål, der er fastsat i nr. i) 
b) de teknologier, der anvendes til det formål, der er fastsat i dette stykkes litra a), nr. i), er i overensstemmelse med det aktuelle tekniske niveau i branchen og griber mindst muligt ind i privatlivets fred, herunder med hensyn til princippet om databeskyttelse gennem design og gennem standardindstillinger, der er fastsat i artikel 25 i forordning (EU) 2016/679, og i det omfang de anvendes til at opdage kendt online materiale, der viser seksuelt misbrug af børn 
c) der, for så vidt angår enhver specifik teknologi, der anvendes til det formål, der er fastsat i dette stykkes litra a), nr. i), er gennemført en forudgående konsekvensanalyse vedrørende databeskyttelse som omhandlet i artikel 35 i forordning (EU) 2016/679 og en forudgående høringsprocedure som omhandlet i nævnte forordnings artikel 36 
d) udbyderen for så vidt angår ny teknologi, forstået som teknologi, der anvendes med det formål at opdage online materiale, der viser seksuelt misbrug af børn, og som ikke er blevet anvendt af nogen udbyder i forbindelse med tjenester, der leveres til brugere af nummeruafhængige interpersonelle kommunikationstjenester (»brugere«), i Unionen, før den 2. august 2021, rapporterer tilbage til den kompetente myndighed om de foranstaltninger, der er truffet for at påvise overholdelse af skriftlig rådgivning, der er givet i overensstemmelse med artikel 36, stk. 2, i forordning (EU) 2016/679, af den kompetente tilsynsmyndighed, der er udpeget i henhold til nævnte forordnings kapitel VI, afdeling 1, (»tilsynsmyndighed«) som led i den forudgående høringsprocedure 
e) de anvendte teknologier er tilstrækkeligt pålidelige, idet de i videst muligt omfang begrænser fejlraten med hensyn til opdagelse af indhold, der udgør kendt seksuelt misbrug af børn online, og der, hvor sådanne lejlighedsvise fejl opstår, straks rettes op på følgerne 
(f) udbyderne: 
i) har indført interne procedurer for at forhindre misbrug af, uautoriseret adgang til og uautoriserede overførsler af personoplysninger 
ii) sikrer menneskelig overvågning af og, hvor det er nødvendigt, menneskelig indgriben i behandlingen af personoplysninger ved hjælp af teknologier, der er omfattet af denne forordning 
iii) sikrer, at der ikke uden forudgående menneskelig bekræftelse indberettes materiale, der ikke tidligere ved andre midler end frivillig opsporing er identificeret som online materiale, der viser seksuelt misbrug af børn, eller hvervning af børn, til retshåndhævende myndigheder eller organisationer, der handler i offentlighedens interesse mod misbrug af børn 
iv) har indført passende procedurer og klagemekanismer for at sikre, at brugere kan indgive klager dertil inden for en rimelig tidsfrist med det formål at fremlægge deres synspunkter 
v) oplyser brugere på en klar, fremtrædende og forståelig måde om, at udbyderne i overensstemmelse med denne forordning har påberåbt sig undtagelsen fra artikel 5, stk. 1, og artikel 6, stk. 1, i direktiv 2002/58/EF vedrørende brugeres kommunikationshemmelighed med det ene formål, der er fastsat i nærværende stykkes litra a), nr. i), logikken bag de foranstaltninger, udbyderne har truffet i henhold til undtagelsen, og indvirkningen på brugeres kommunikationshemmelighed, herunder muligheden for, at personoplysninger deles med retshåndhævende myndigheder og organisationer, der handler i offentlighedens interesse mod seksuelt misbrug af børn 
vi) oplyser brugere om følgende, hvor deres indhold er blevet fjernet, eller deres konto er blevet spærret, eller en tjeneste, der tilbydes dem, er blevet suspenderet: 
1) klagemulighederne hos udbyderne 
2) muligheden for at indgive en klage til en tilsynsmyndighed og 
3) retten til domstolsprøvelse 
vii) senest den 3. februar 2022 og herefter senest den 31. januar hvert år offentliggør og forelægger for den kompetente tilsynsmyndighed og Kommissionen en rapport om behandlingen af personoplysninger i henhold til denne forordning, herunder om: 
1) typen og mængden af behandlede data 
2) det specifikke grundlag for behandlingen i henhold til forordning (EU) 2016/679 
3) grundlaget for overførsler af personoplysninger ud af Unionen i henhold til kapitel V i forordning (EU) 2016/679, hvor det er relevant 
4) antallet af identificerede tilfælde af seksuelt misbrug af børn online, idet der skelnes mellem online materiale, der viser misbrug af børn, og hvervning af børn 
5) antallet af tilfælde, hvor en bruger har indgivet en klage til den interne klagemekanisme eller til en judiciel myndighed, samt resultatet af sådanne klager 
6) antallet og andelen af fejl (falske positiver) for de forskellige anvendte teknologier 
7) de foranstaltninger, der træffes for at begrænse fejlprocenten, og den fejlprocent, der opnås 
8) opbevaringspolitikken og de databeskyttelsesgarantier, der er anvendt i henhold til forordning (EU) 2016/679 
9) navnene på de organisationer, som handler i offentlighedens interesse mod seksuelt misbrug af børn, og med hvilke data er blevet delt i henhold til nærværende forordning 
g) hvis der er identificeret formodet seksuelt misbrug af børn online, lagres de indholdsdata og relaterede trafikdata, som behandles med henblik på formålet i litra a), nr. i), samt personoplysninger, der genereres ved en sådan behandling, på sikker vis og udelukkende til følgende formål: 
i) for straks at indberette det formodede seksuelle misbrug af børn online til de kompetente retshåndhævende og retslige myndigheder eller organisationer, der handler i offentlighedens interesse mod seksuelt misbrug af børn 
ii) for at spærre den pågældende brugers konto eller suspendere eller bringe ydelsen af tjenesten til denne bruger til ophør 
iii) for at skabe en unik, ikkekonvertibel digital signatur (»hash«) af data, der pålideligt er identificeret som online materiale, der viser seksuelt misbrug af børn 
iv) for at give den pågældende bruger mulighed for at klage til udbyderen eller iværksætte administrativ prøvelse eller domstolsprøvelse af spørgsmål vedrørende det formodede seksuelle misbrug af børn eller 
v) for at besvare anmodninger fra kompetente retshåndhævende og retlige myndigheder i overensstemmelse med gældende ret om at give dem de nødvendige oplysninger med henblik på forebyggelse, afsløring, efterforskning eller retsforfølgning af strafbare handlinger som fastsat i direktiv 2011/93/EU 
h) dataene lagres ikke længere end strengt nødvendigt til det relevante formål, der er fastsat i litra h), og under ingen omstændigheder længere end 12 måneder fra datoen for opdagelsen af det formodede seksuelle misbrug af børn online 
i) alle tilfælde af begrundet og verificeret mistanke om seksuelt misbrug af børn online indberettes straks til de kompetente nationale retshåndhævende myndigheder eller til organisationer, der handler i offentlighedens interesse mod seksuelt misbrug af børn."


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel -1 e (ny)</Article>
<DocAmend2>Forordning (EU) 2021/1232</DocAmend2>
<Article2>Artikel 9 – stk. 1</Article2>
	

	Kommissionens forslag
	Ændringsforslag

	
	Artikel -1e

	
	Artikel 9, stk. 1, i forordning (EU) 2021/1232 affattes således:

	
	"1. På grundlag af de rapporter, der indgives i henhold til artikel 3, stk. 1, litra g), nr. vii), og de statistikker, der indgives i henhold til artikel 8, udarbejder Kommissionen senest den 4. september 2026 en rapport om denne forordnings gennemførelse og forelægger og præsenterer den for Europa-Parlamentet og Rådet."


Or. <Original>{EN}en</Original>
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel -1 f (ny)</Article>
<DocAmend2>Forordning (EU) 2021/1232</DocAmend2>
<Article2>Artikel 7 a (ny)</Article2>
	

	Kommissionens forslag
	Ændringsforslag

	
	Artikel -1f

	
	Følgende artikel indsættes: 

	
	Artikel 7a

	
	Generelle betingelser for pålæggelse af administrative bøder

	
	Kommissionen pålægger bøder for overtrædelse eller manglende overholdelse af denne forordning, som i hvert enkelt tilfælde skal være effektive, stå i rimeligt forhold til overtrædelsen og have afskrækkende virkning.

	
	Overtrædelser af denne forordning straffes med administrative bøder på op til 10 000 000 EUR eller, hvis det drejer sig om en virksomhed, med op til 2 % af dens samlede globale årlige omsætning i det foregående regnskabsår, såfremt dette beløb er højere.

	
	Kommissionens udøvelse af beføjelser i henhold til denne artikel er underlagt fornødne proceduremæssige garantier i overensstemmelse med EU-retten og medlemsstaternes nationale ret, bl.a. effektive retsmidler og en retfærdig procedure." 


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 1 – stk. 1</Article>
<DocAmend2>Forordning (EU) 2021/1232</DocAmend2>
<Article2>Artikel 10 – stk. 2</Article2>
	

	Kommissionens forslag
	Ændringsforslag

	Den finder anvendelse indtil den 3. april 2028.
	Den finder anvendelse indtil den 3. april 2027.


Or. <Original>{EN}en</Original>
</Amend></RepeatBlock-Amend>

[bookmark: _Toc221787233]BEGRUNDELSE
Indlæg på ordførerens vegne
Birgit Sippel
Forslag til
EUROPA-PARLAMENTETS OG RÅDETS FORORDNING
ændring af forordning (EU) 2021/1232 for så vidt angår forlængelse af dens anvendelsesperiode 2025/0429 (COD)

Interimsafgørelsen om fravigelse blev forstået som et strengt midlertidigt og ekstraordinært instrument. Dens eneste formål var at skabe en snævert defineret retlig bro, der gør det muligt for udbydere at træffe frivillige foranstaltninger, samtidig med at medlovgiverne fik tilstrækkelig tid til at udforme, forhandle og vedtage en omfattende og permanent retlig ramme for forebyggelse og bekæmpelse af seksuelt misbrug af børn online i fuld overensstemmelse med de grundlæggende rettigheder. Det har aldrig været meningen, at det skulle blive en varig erstatning for en egentlig lovgivningsmæssig løsning.

Det første forslag om forlængelse var allerede i strid med dette tilsagn. Siden 2023 har Europa-Parlamentet været parat til at indlede forhandlinger om en permanent ramme for at nå til enighed så hurtigt som muligt, udtrykkeligt med henblik på at undgå yderligere forlængelser af den midlertidige undtagelse. På trods af vores politiske vilje har Rådet ikke udnyttet den tid, der er til rådighed, effektivt. Som følge heraf befinder vi os nu i den problematiske situation, hvor begrænsninger af centrale grundlæggende rettigheder i henhold til e-databeskyttelsesdirektivet risikerer at forblive i kraft langt længere end oprindeligt planlagt. Denne langvarige afhængighed af en ekstraordinær foranstaltning undergraver retssikkerheden og tilliden til Unionens forpligtelse til proportionalitet og nødvendighed.

I lyset af de to gennemførelsesrapporter, som Europa-Kommissionen har offentliggjort, og under hensyntagen til de ufuldstændige og ofte unøjagtige data fra medlemsstaterne og tjenesteudbyderne er det vigtigt at drage de rette konklusioner. Kommissionen var ikke i stand til at skelne mellem rapporter baseret på frivillige foranstaltninger sammenlignet med rapporter fra NGO'er, hotlines og helplines og brugerrapporter.

Evidensgrundlaget er fortsat utilstrækkeligt til at begrunde et bredt anvendelsesområde. Enhver yderligere fortsættelse af den midlertidige fravigelse skal derfor være strengt begrænset til, hvad der påviseligt er forholdsmæssigt og nødvendigt. Navnlig skal aktiviteter, der risikerer at udgøre generelle overvågningsforpligtelser, udelukkes. Dette omfatter opsporing af grooming og opsporing af nyt materiale, der viser seksuelt misbrug af børn, hvor manglen på pålidelige data og klare garantier giver anledning til alvorlig bekymring med hensyn til overholdelsen af de grundlæggende rettigheder.

Samtidig har erfaringerne med interimsafgørelsen om fravigelse afsløret et betydeligt hul i håndhævelsen. Udbyderne bestemmer i øjeblikket de praktiske vilkår, hvorunder behandlingen finder sted, mens Kommissionen som den udpegede håndhævende myndighed mangler effektive værktøjer til at sikre overholdelse. Rapporteringsforpligtelserne og gennemsigtighedskravene håndhæves stort set ikke, hvilket efterlader de politiske beslutningstagere uden de pålidelige oplysninger, der er nødvendige for at vurdere effektivitet, proportionalitet og nødvendighed. For at afhjælpe denne ubalance er det bydende nødvendigt at udstyre Kommissionen med passende håndhævelsesinstrumenter, herunder et effektivt bødesystem. Uden troværdige sanktioner er forpligtelserne fortsat i vid udstrækning deklaratoriske, og ansvarligheden svækkes. 

I betragtning af det udtrykkelige tilsagn om at undgå yderligere forlængelser af den midlertidige undtagelse og med udgangspunkt i den politiske vilje til at skabe en permanent ramme er jeg rede til at støtte en strengt begrænset forlængelse på klare betingelser. En sådan forlængelse bør udelukkende begrænses til opdagelse af kendt hashet materiale, der viser seksuelt misbrug af børn, og bør begrænses til en periode på højst 12 måneder. Et bredere anvendelsesområde ville være i modstrid med både instrumentets midlertidige karakter og de konklusioner, der skal drages af den foreliggende dokumentation.

Sideløbende hermed skal Kommissionen gøre fuld brug af alle de værktøjer, den har til rådighed, og udarbejde en supplerende gennemførelsesrapport til støtte for arbejdet med det permanente instrument. Denne rapport skal leveres inden for den lovbestemte frist og skal give en klar og gennemsigtig vurdering af, hvornår, hvordan og i hvilket omfang frivillig scanning har bidraget til at nå de fastsatte mål. Kun på grundlag af rettidige, nøjagtige og omfattende oplysninger kan medlovgiverne træffe informerede beslutninger og sikre, at Unionens reaktion på seksuelt misbrug af børn online er både effektiv og fuldt ud respekterer de grundlæggende rettigheder.

<FootprintIntro>I henhold til artikel 8 i bilag I til forretningsordenen erklærer ordføreren, at han i sin betænkning har medtaget input om forhold, der vedrører sagens emne, som han har modtaget som led i udarbejdelsen af udkastet til betænkning fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:1], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [1:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	European Digital Rights

	CCIA

	Doteurope

	Google

	Microsoft

	Snapchat

	X/ Twitter



	2. Repræsentanter for offentlige myndigheder i tredjelande, herunder deres diplomatiske repræsentationer og ambassader(3)

	

	

	


Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

